02007X0619(01) — FI — 07.01.2012 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B Vain alkuperäisillä YK:n Euroopan talouskomission teksteillä on oikeudellisia vaikutuksia kansainvälisen julkisoikeuden nojalla. Tämän säännön tilanne ja voimaantulopäivä olisi tarkistettava YK:n Euroopan talouskomission sääntöjä koskevan tilanneasiakirjan TRANS/WP.29/343 viimeisimmästä versiosta, joka on saatavilla seuraavassa Internet-osoitteessa: http://www.unece.org/trans/main/wp29/wp29wgs/wp29gen/wp29fdocstts.html. Yhdistyneiden Kansakuntien Euroopan talouskomission (UN/ECE) sääntö nro 89 – Yhdenmukaiset vaatimukset Lisäys 88: Sääntö nro 89 (EUVL L 158 19.6.2007, s. 1)

Muutettu:









▼B

Yhdistyneiden Kansakuntien Euroopan talouskomission (UN/ECE) sääntö nro 89 – Yhdenmukaiset vaatimukset:

ajoneuvojen hyväksymisestä suurimman nopeuden rajoittamisen tai säädettävän nopeudenrajoitustoiminnon osaltaajoneuvojen hyväksymisestä hyväksyttyä tyyppiä olevan nopeudenrajoittimen tai säädettävän nopeudenrajoittimen asentamisen osaltanopeudenrajoittimen ja säädettävän nopeudenrajoittimen hyväksymisestä

Lisäys 88: Sääntö nro 89

Sisältää kaiken voimassa olevan tekstin mukaan luettuna:

Säännön alkuperäisen version lisäys 1 – Voimaantulopäivä: 12. elokuuta 2002

1. SOVELTAMISALA

1.1 Tätä sääntöä sovelletaan: ▼M1 1.1.1 Osa I: luokkien ( 1 ) M2, M3, N2 ja N3 ( 2 ) ajoneuvoihin, joissa on nopeudenrajoitin, ja luokkien M ja N ajoneuvoihin, joissa on säädettävä nopeudenrajoitin, joita ei ole erikseen hyväksytty tämän säännön osan III mukaisesti, tai ajoneuvoihin, jotka on suunniteltu ja/tai varustettu siten, että niiden tiettyjen osien katsotaan täyttävän nopeudenrajoittimen tai säädettävän nopeudenrajoittimen tehtävät osittain tai kokonaan. 1.1.2 Osa II: tämän säännön osan III mukaisesti hyväksyttyä tyyppiä olevan nopeudenrajoittimen asentamiseen luokkien M2, M3, N2 ja N3 ajoneuvoihin ja säädettävän nopeudenrajoittimen asentamiseen luokkien M ja N ajoneuvoihin. 1.1.3 Osa III: nopeudenrajoittimiin, jotka on tarkoitus asentaa luokkien M2, M3, N2 ja N3 ajoneuvoihin, ja säädettäviin nopeudenrajoittimiin, jotka on tarkoitus asentaa luokkien M ja N ajoneuvoihin. ▼B

1.2 Tarkoitus Tämän säännön tarkoituksena on rajoittaa ajoneuvojen ajonopeutta sellaisella ajoneuvoon asennettavalla järjestelmällä, jonka ensisijainen tehtävä on säädellä polttoaineen syöttöä moottoriin tai moottorin ohjausjärjestelmää. ▼M1 1.2.1 Luokkien M2, M3, N2 ja N3 ajoneuvojen suurin nopeus rajoitetaan nopeudenrajoittimella tai nopeudenrajoitustoiminnolla. 1.2.2 Luokkien M ja N ajoneuvojen nopeus rajoitetaan säädettävällä nopeudenrajoittimella tai säädettävällä nopeudenrajoitustoiminnolla, mikäli sellainen on käytössä, kuljettajan määrittelemään nopeuteen. ▼M1 ————— ▼B

2. MÄÄRITELMÄT

2.1 Tässä säännössä tarkoitetaan: 2.1.1 ’rajoitusnopeudella (V)’ ajoneuvon suurinta nopeutta siten, etteivät sen rakenne tai varusteet mahdollista reagointia kaasupolkimeen kohdistuvaan suoraan paineeseen; 2.1.2 ’asetusnopeudella Vasetus’ keskimääräistä ajoneuvolle tarkoitettua nopeutta toimittaessa vakiintuneissa olosuhteissa; ▼M1 2.1.3 ’vakiintuneella nopeudella (Vvak)’ ajoneuvon nopeutta tämän säännön liitteessä 5 olevassa 1.1.4.2.3.3 ja liitteessä 6 olevassa 1.5.4.1.2.3 kohdassa määritellyissä olosuhteissa; ▼B 2.1.4 ’suurimmalla nopeudella Vmax’ suurinta ajoneuvon saavuttamaa nopeutta liitteen 5 kaaviossa kuvatun vastekäyrän ensimmäisen puolijakson aikana (1.1.4.2.4 kohta); 2.1.5 ’säädettävällä rajoitusnopeudella Vsääd’ kuljettajan vapaasti asettamaa nopeutta; 2.1.6 ’säädettävällä nopeudenrajoitustoiminnolla’ toimintoa, jonka avulla kuljettaja voi asettaa nopeuden Vsääd ja, kun se on käytössä, ajoneuvo kulkee automaattisesti enintään kyseisellä nopeudella; 2.1.7 ’nopeudenrajoitustoiminnolla’ toimintoa, joka säätelee ajoneuvon polttoaineen syöttöä tai moottorin ohjausjärjestelmää ajoneuvon nopeuden rajoittamiseksi määritettyyn enimmäisarvoon.

2.2 Tämän säännön osassa I tarkoitetaan: 2.2.1 ’ajoneuvon hyväksynnällä’ ajoneuvotyypin hyväksyntää nopeuden rajoittamisen osalta;

2.3 Tämän säännön osassa II tarkoitetaan: 2.3.1 ’ajoneuvon hyväksynnällä’ ajoneuvotyypin hyväksyntää tämän säännön osan III mukaisesti hyväksyttyä tyyppiä olevan nopeudenrajoittimen asentamisen osalta;

2.4 Tämän säännön osassa I ja osassa II tarkoitetaan: 2.4.1 ’ajoneuvotyypillä’ ajoneuvoja, jotka eivät eroa toisistaan seuraavien olennaisten ominaisuuksien osalta: 2.4.1.1 mahdollisen nopeudenrajoittimen merkki ja tyyppi, 2.4.1.2 eri nopeudet, joihin rajoitus voidaan asettaa testattavalle ajoneuvolle määritellyllä alueella, 2.4.1.3 moottorin suurimman tehon ja kuormittamattoman massan suhde, joka on pienempi tai yhtä suuri kuin testattavan ajoneuvon ja 2.4.1.4 moottorin kierrosluvun ja ajoneuvon nopeuden suurin suhde suurimmalla vaihteella, joka on pienempi tai sama kuin testattavan ajoneuvon;

2.5 ’tyhjäpainolla’ ajoneuvon painoa ajokunnossa ilman kuljettajaa, matkustajia tai kuormaa, mutta mukaan lukien täytetty polttoainetankki, tavanomaiset työkalut ja ajoneuvon varapyörä (tilanteen mukaan);

2.6 Tämän säännön osassa III tarkoitetaan: 2.6.1 ’nopeudenrajoittimella’ laitetta, jonka ensisijainen tehtävä on säädellä moottoripolttoaineen syöttöä ajoneuvon nopeuden rajoittamiseksi määritettyyn arvoon; 2.6.2 ’nopeudenrajoittimen hyväksynnällä’ nopeudenrajoitintyypin hyväksymistä jäljempänä 21 kohdassa asetettujen vaatimusten osalta; 2.6.3 ’nopeudenrajoittimen tyypillä’ nopeudenrajoittimia, jotka eivät eroa toisistaan seuraavien olennaisten ominaisuuksien osalta: laitteen merkki ja tyyppi, nopeusalueet, joihin nopeudenrajoitin voidaan asettaa, moottorin polttoaineensyötön ohjausmenetelmä.

OSA I

AJONEUVOJEN HYVÄKSYNTÄ SUURIMMAN NOPEUDEN RAJOITTAMISEN OSALTA

3. HYVÄKSYNNÄN HAKEMINEN

3.1 Ajoneuvon valmistajan tai tämän asianmukaisesti valtuuttaman edustajan on tehtävä ajoneuvotyypin nopeuden rajoittamista koskeva ajoneuvotyypin tyyppihyväksyntähakemus.

3.2 Hyväksyntähakemukseen on liitettävä seuraavat asiakirjat kolmena kappaleena sekä seuraavat yksityiskohtaiset tiedot: 3.2.1 ajoneuvotyypin ja nopeuden rajoittamiseen liittyvien ajoneuvon osien yksityiskohtainen kuvaus, mukaan lukien tämän säännön liitteessä 1 tarkoitetut tiedot ja asiakirjat; 3.2.2 hyväksyttävää ajoneuvotyyppiä edustava ajoneuvo on toimitettava tyyppihyväksyntätesteistä vastaavalle tutkimuslaitokselle; 3.2.3 ajoneuvo, jossa ei ole kaikkia tyyppiin kuuluvia osia, voidaan hyväksyä testattavaksi, jos hakija kykenee osoittamaan toimivaltaiselle viranomaiselle, että puuttuvilla osilla ei ole vaikutusta tarkastusten tuloksiin tämän säännön vaatimusten osalta.

3.3 Ennen tyyppihyväksynnän antamista toimivaltaisen viranomaisen on tarkastettava, että on olemassa tyydyttävät määräykset, jotka takaavat tehokkaat tuotannon vaatimustenmukaisuuden tarkastukset.

4. HYVÄKSYNNÄN ANTAMINEN

4.1 Jos tämän säännön mukaisesti hyväksyttäväksi toimitettu ajoneuvo vastaa jäljempänä 5 kohdan vaatimuksia, on kyseiselle ajoneuvotyypille annettava tyyppihyväksyntä.

4.2 Kullekin hyväksytylle tyypille on annettava hyväksyntänumero. Sen ensimmäiset kaksi numeroa (00 säännölle sen alkuperäisessä muodossa) ilmoittavat muutossarjalle annetun, viimeisimpiä sääntöön tehtyjä tärkeitä teknisiä muutoksia vastaavan järjestysnumeron, hyväksynnän antopäivänä. Sama sopimuspuoli ei saa antaa samaa numeroa toiselle ajoneuvotyypille.

4.3 Tätä sääntöä soveltaville sopimuspuolille on ilmoitettava tähän sääntöön perustuvasta ajoneuvotyypin hyväksynnästä tai hyväksynnän laajentamisesta, epäämisestä tai peruuttamisesta taikka tuotannon lopullisesta keskeyttämisestä tämän säännön liitteessä 1 esitetyn mallin mukaisella lomakkeella.

4.4 Kaikkiin tämän säännön nojalla hyväksytyn ajoneuvotyypin mukaisiin ajoneuvoihin on kiinnitettävä näkyvästi ja hyväksyntälomakkeessa eriteltyyn helppopääsyiseen paikkaan kansainvälinen hyväksyntämerkki, jossa on: 4.4.1 ympyrän sisällä oleva E-kirjain, jota seuraa hyväksynnän myöntäneen maan tunnusnumero ( 3 ); 4.4.2 tämän säännön numero, jota seuraa R-kirjain, viiva ja 4.4.1 kohdassa tarkoitetun ympyrän oikealla puolella oleva hyväksyntänumero; 4.4.3 seuraava täydentävä tunnus: suorakulmion ympäröimä numero (tai useampia numeroita), joka ilmaisee asetusnopeuden (tai asetusnopeuden vaihteluvälin) km/h:na (ja maili/h:na, jos hakija niin vaatii).

4.5 Jos ajoneuvo on sellaisen ajoneuvotyypin mukainen, jolle on myönnetty hyväksyntä yhden tai useamman sopimukseen liitetyn säännön nojalla maassa, joka on myöntänyt hyväksynnän tämän säännön nojalla, 4.4.1 kohdassa tarkoitettua tunnusta ei tarvitse toistaa; tällöin sääntöjen ja hyväksyntien numerot sekä kaikkien niiden sääntöjen lisäsymbolit, joiden perusteella on myönnetty hyväksyntä maassa, joka on myöntänyt hyväksynnän tämän säännön perusteella, on sijoitettava pystysarakkeisiin 4.4.1 kohdassa määritellyn symbolin oikealle puolelle.

4.6 Hyväksyntämerkin on oltava selvästi luettavissa ja pysyvä.

4.7 Hyväksyntämerkki on sijoitettava valmistajan kiinnittämään ajoneuvon tyyppikilpeen tai lähelle sitä.

4.8 Tämän säännön liitteen 4 mallit B ja C ovat esimerkkejä hyväksyntämerkkien sijoittelusta.

4.9 Edellä 4.4 kohdassa asetettujen merkintävaatimusten lisäksi tämän säännön sopimuspuolet voivat vaatia, että ajoneuvoon asennetaan näkyvään ja helppopääsyiseen paikkaan kuljettajatilaan kilpi, johon on merkitty selvästi ja lähtemättömästi: 4.9.1 ilmaus ”NOPEUDENRAJOITIN ASENNETTU” (tai muu merkitykseltään vastaava ilmaus), 4.9.2 nopeudenrajoittimen kalibrointilaitteen nimi tai tavaramerkki (tilanteesta riippuen), 4.9.3 ympyrän sisällä oleva E-kirjain, jota seuraa hyväksynnän myöntäneen maan tunnusnumero ja tämän säännön numero sekä kirjain ”R”, ja 4.9.4 asetusnopeus km/h (vaadittaessa mailia/h), johon ajoneuvo on kalibroitu.

5. VAATIMUKSET

▼M1

5.1 Vaatimukset luokkien M2, M3, N2 ja N3 ajoneuvoille, jotka on varustettu nopeudenrajoitustoiminnolla

▼B

5.1.1 Nopeuden rajoituksen on oltava sellainen, että ajoneuvo tavanomaisessa käytössä huolimatta tärinästä, jolle se voi altistua, vastaa tämän säännön osan I säännöksiä.

5.1.2 Erityisesti ajoneuvoon asennettavan nopeudenrajoittimen on oltava siten suunniteltu, rakennettu ja asennettu, että se kestää ruostumista ja vanhenemista, joille se saattaa altistua, ja että sitä ei voida luvattomasti säätää, jäljempänä olevan 5.1.6 kohdan mukaisesti. 5.1.2.1 Käytössä olevien ajoneuvojen vahvistetun raja-arvon korottaminen tai sen tilapäinen tai pysyvä poistaminen ei saa missään tapauksessa olla mahdollista. Luvattoman säädön esto on osoitettava tutkimuslaitokselle asiakirjoilla, joissa analysoidaan vikatapaus, jolloin koko järjestelmä tutkitaan. Analyysin on sisällettävä, ottaen huomioon järjestelmän eri tilat, sisään- tai ulostulotilojen muutosten vaikutukset toimintaan, vikojen ja tahallisen luvattoman säädön mahdollisuudet aikaansaada näitä muutoksia sekä näiden tapahtumisen todennäköisyys. Analyysin on alettava aina ensimmäisestä viasta. 5.1.2.2 Nopeudenrajoitustoiminto ja sen toiminnassa tarvittavat liitokset, lukuun ottamatta niitä, jotka ovat välttämättömiä ajoneuvon toiminnalle, on voitava suojata luvattomalta säädöltä tai energian syötön katkeamiselta sinetöintilaitteilla ja/tai käyttämällä erikoistyökaluja.

5.1.3 Nopeudenrajoitustoiminto ei saa vaikuttaa ajoneuvon käyttöjarrujärjestelmään. Pysyvä jarru (kuten hidastin) saa olla kytketty vain, jos se toimii sen jälkeen, kun nopeudenrajoitustoiminto on rajoittanut polttoaineen syötön pienimpään arvoonsa.

5.1.4 Nopeudenrajoitustoiminnon on oltava sellainen, että se ei vaikuta ajoneuvon maantienopeuteen, jos nopeutta lisätään nopeuden ohjauksella, kun ajoneuvo kulkee vahvistetulla nopeudella.

5.1.5 Nopeudenrajoitustoiminnon on sallittava tavallinen nopeudensäätö vaihteenvaihtamistarkoituksessa.

5.1.6 Vika tai luvaton säätö ei saa nostaa moottorin tehoa kaasupolkimen asentoa vastaavaa tehoa korkeammaksi.

5.1.7 Nopeudenrajoitustoiminnon on toimittava riippumatta käytettävästä nopeuden ohjauksesta, jos kuljettajan paikalta on käytettävissä useampia kuin yksi sellainen ohjaus.

5.1.8 Nopeudenrajoitustoiminnon on toimittava tyydyttävästi sähkömagneettisessa ympäristössään siten, ettei se aiheuta luvatonta sähkömagneettista häiriötä millekään tässä ympäristössä.

5.1.9 Hyväksynnän hakijan on toimitettava asiakirjat, joissa kuvataan tarkastus- ja kalibrointimenettelyt. Nopeusrajoitustoiminnon toiminta on voitava tarkistaa ajoneuvon ollessa paikallaan (esim. tuotannon vaatimustenmukaisuustarkastuksen tai katsastuksen yhteydessä).

5.1.10 Kaikkien nopeudenrajoitustoimintoon tarvittavien osien on oltava toiminnassa aina ajoneuvoa ajettaessa.

5.2 Vaatimukset ajoneuvoille, joissa on säädettävä nopeudenrajoitustoiminto

5.2.1 Säädettävän nopeudenrajoitustoiminnon on oltava sellainen, että ajoneuvo tavanomaisessa käytössä huolimatta tärinästä, jolle se voi altistua, vastaa tämän säännön osan I säännöksiä. 5.2.1.1 Laitteen ja kaikkien nopeudenrajoitustoimintoa tukevien osien on oltava siten suunniteltu, rakennettu ja asennettu, että ne kestävät ruostumista ja vanhenemista, joille ne saattavat altistua.

5.2.2 Säädettävän nopeudenrajoitustoiminnon on toimittava tyydyttävästi sähkömagneettisessa ympäristössään ja noudatettava säännön N:o 10 teknisiä vaatimuksia sellaisina, kuin ne on vahvistettu viimeisimmässä tyyppihyväksynnän ajankohtana voimassa olevassa muutoksessa.

5.2.3 Vika tai järjestelmän luvaton säätö ei saa nostaa moottorin tehoa kaasupolkimen asentoa vastaavaa tehoa korkeammaksi.

5.2.4 Arvon Vsääd on oltava jatkuvasti kuljettajan nähtävissä ja näkyvissä kuljettajan paikalta. Tämä ei estä sitä, että tieto voi väliaikaisesti poistua näytöltä turvallisuussyistä tai kuljettajan käskystä.

5.2.5 Säädettävän nopeudenrajoitustoiminnon on täytettävä seuraavat vaatimukset: 5.2.5.1 Säädettävä nopeudenrajoitustoiminto ei saa vaikuttaa ajoneuvon käyttöjarrujärjestelmään, lukuun ottamatta luokkien M1 ja N1 ajoneuvoja, joissa vaikutus ajoneuvon käyttöjarrujärjestelmään on sallittu. 5.2.5.2 Säädettävän nopeudenrajoitustoiminnon on oltava tehokas riippumatta moottori- tai vaihteistotyypistä. 5.2.5.3 Ajoneuvon nopeuden on oltava enintään Vsääd. 5.2.5.4 Nopeus Vsääd on mahdollista ylittää 5.3 kohdan mukaisissa testeissä. 5.2.5.4.1 Nopeuden Vsääd ylittäminen edellyttää erityistä toimintaa ( *1 ). 5.2.5.4.2 Kun ajoneuvon nopeus ylittää nopeuden Vsääd, kuljettajalle on ilmoitettava tästä soveltuvalla merkillä tai varoituksella, joka on muu kuin nopeusmittari. 5.2.5.4.3 Edellä olevan 5.2.5.4.2 kohdan noudattaminen osoitetaan 5.3 kohdan mukaisilla testeillä.

5.2.6 Nopeuden Vsääd säätö: 5.2.6.1 Arvon Vsääd määrittämisen on oltava mahdollista enintään 10 km/h:n välein nopeusalueella, joka ulottuu 30 km/h:sta ajoneuvon suurimpaan rakenteelliseen nopeuteen. 5.2.6.2 Jos kyseessä on ajoneuvo, joka on valmistettu myytäväksi sellaisessa maassa, jossa käytetään brittiläisiä mittayksiköitä, arvo Vsääd voidaan määrittää enintään 5 mph:n välein nopeusalueella, joka ulottuu 20 mph:sta ajoneuvon suurimpaan rakenteelliseen nopeuteen. 5.2.6.3 Säätö tehdään kuljettajan suoraan ohjaamalla säätölaitteella.

5.2.7 Kytkeminen päälle/pois 5.2.7.1 Säädettävä nopeudenrajoitustoiminto on voitava ottaa käyttöön/poistaa käytöstä milloin tahansa. 5.2.7.2 Säädettävän nopeudenrajoitustoiminnon on mentävä pois päältä aina kun kuljettaja sammuttaa moottorin. 5.2.7.3 Kun säädettävä nopeudenrajoitustoiminto otetaan käyttöön, arvon Vsääd on oltava vähintään senhetkinen ajoneuvon nopeus.

5.3 Testit

5.3.1 Nopeudenrajoitustestit, joihin hyväksyntään esitetty ajoneuvo on toimitettava, sekä säädetyn rajoituksen teho esitetään tämän säännön liitteessä 5. Valmistajan pyynnöstä ja hyväksyntäviranomaisen suostumuksella ajoneuvot, joiden teoreettinen rajoitusnopeus V ei ylitä näille ajoneuvoille määriteltyä asetusnopeutta Vasetus, voidaan vapauttaa liitteessä 5 tarkoitetuista testeistä, jos tämän säännön vaatimukset täytetään.

5.3.2 Säädettävän nopeudenrajoituksen testit, joihin hyväksyntään esitetty ajoneuvo on toimitettava, esitetään tämän säännön liitteessä 6. 5.3.2.1 Tekninen tutkimuslaitos valitsee vapaasti kolme testinopeutta.

6. HYVÄKSYTYN AJONEUVOTYYPIN MUUTOKSET JA HYVÄKSYNNÄN LAAJENTAMINEN

6.1 Ajoneuvotyyppiin mahdollisesti tehtävistä muutoksista on ilmoitettava hallinnolliselle yksikölle, joka on hyväksynyt kyseisen ajoneuvotyypin. Viranomaiset voivat: 6.1.1 katsoa, että tehdyillä muutoksilla ei todennäköisesti ole huomattavaa huonontavaa vaikutusta ja että ajoneuvo joka tapauksessa on edelleen vaatimusten mukainen, tai 6.1.2 vaatia uutta testausselostetta testien tekemisestä vastaavalta tekniseltä tutkimuslaitokselta.

6.2 Hyväksynnän vahvistus tai epääminen, jossa eritellään muutokset, annetaan tiedoksi edellä olevan 4.3 kohdan mukaisella menettelyllä tätä sääntöä soveltaville vuoden 1958 sopimuksen sopimuspuolille.

6.3 Hyväksynnän laajentamisen myöntäneen toimivaltaisen viranomaisen on annettava kullekin laajentamista käsittelevälle ilmoituslomakkeelle sarjanumero ja ilmoitettava siitä muille vuoden 1958 sopimuksen sopimuspuolille, jotka soveltavat tätä sääntöä, tämän säännön liitteessä 1 esitetyn mallin mukaisella ilmoituslomakkeella.

7. TUOTANNON VAATIMUSTENMUKAISUUS

7.1 Tämän säännön nojalla hyväksytyt ajoneuvot on valmistettava siten, että ne ovat yhdenmukaisia edellä 5 kohdassa asetettujen vaatimusten mukaisesti tyyppihyväksytyn ajoneuvon kanssa.

7.2 Tuotantoa on valvottava asianmukaisella tavalla edellä 7.1 kohdassa esitettyjen vaatimusten noudattamisen varmistamiseksi.

7.3 Tyyppihyväksyntätodistuksen haltijan on erityisesti: 7.3.1 varmistettava se, että ajoneuvon laatua valvotaan tehokkain menetelmin; 7.3.2 saatava käyttöönsä kunkin hyväksytyn tyypin vaatimustenmukaisuuden tarkastukseen tarvittava testausaineisto; 7.3.3 huolehdittava, että testituloksia koskevat tiedot kirjataan ja että niiden liiteasiakirjat ovat saatavilla yhdessä viranomaisten kanssa asetettavan määräajan; 7.3.4 analysoitava kunkin testityypin tulokset tarkastaakseen ja varmistaakseen ajoneuvon ominaisuuksien pysyvyyden, ottaen kuitenkin huomioon teollisessa tuotannossa sallitut vaihtelut; 7.3.5 huolehdittava, että jokaisen ajoneuvotyypin osalta suoritetaan riittävät tarkastukset ja testit toimivaltaisen viranomaisen hyväksymien menetelmien mukaisesti; 7.3.6 huolehdittava, että näyteosien otto ja testi uusitaan, jos näytteet tai testiosat osoittavat, että testattava tyyppi ei ole vaatimustenmukainen. Kaikki tarvittavat toimenpiteet on toteutettava, jotta vastaava tuotanto saatetaan uudelleen vastaamaan vaatimuksia.

7.4 Tyyppihyväksynnän antanut toimivaltainen viranomainen voi määräämänään ajankohtana tarkastaa, että kuhunkin tuotantoyksikköön sovellettavat tarkastusmenetelmät ovat vaatimusten mukaiset. 7.4.1 Kussakin tarkastuksessa on tarkastajalle esitettävä testistä tehdyt pöytäkirjat ja tuotannon valvonta-asiakirjat. 7.4.2 Tarkastaja voi ottaa satunnaisnäytteitä, jotka testataan valmistajan laboratoriossa. Näytteiden vähimmäismäärä saadaan määrätä valmistajan omien tarkastusten tulosten mukaisesti. 7.4.3 Jos näyttää siltä, että laatutaso ei ole tyydyttävä tai että 7.4.2 kohdan soveltamiseksi suoritettujen testien oikeellisuus on tarpeellista tarkastaa, tarkastaja valitsee näytteet, jotka lähetetään tyyppihyväksyntätestit suorittaneelle tutkimuslaitokselle. 7.4.4 Toimivaltainen viranomainen saa suorittaa minkä tahansa tähän sääntöön perustuvan testin. Toimivaltaisen viranomaisen valtuuttamat tarkastukset on tavallisesti suoritettava kaksi kertaa vuodessa. Jos jonkin tarkastuksen aikana saadaan negatiivisia tuloksia, toimivaltaisen viranomaisen on varmistettava, että kaikki tarvittavat toimenpiteet toteutetaan, jotta tuotannon vaatimuksenmukaisuus saavutettaisiin uudelleen mahdollisimman nopeasti.

8. TUOTANNON VAATIMUSTENVASTAISUUDEN SEURAAMUKSET

8.1 Ajoneuvotyypille tämän säännön perusteella myönnetty hyväksyntä voidaan peruuttaa, jos edellä olevan 5 kohdan vaatimukset eivät täyty.

8.2 Jos tätä sääntöä soveltava vuoden 1958 sopimuspuoli peruuttaa aiemmin myöntämänsä hyväksynnän, sen on ilmoitettava tästä muille tätä sääntöä soveltaville sopimuspuolille tämän säännön liitteessä 1 esitetyn mallin mukaisella lomakkeella.

9. TUOTANNON LOPULLINEN KESKEYTTÄMINEN

9.1 Jos hyväksynnän haltija lopettaa kokonaan tämän säännön perusteella hyväksytyn ajoneuvotyypin valmistamisen, hyväksynnän haltijan on ilmoitettava tästä hyväksynnän myöntäneelle viranomaiselle. Ilmoituksen saatuaan viranomaisen on ilmoitettava asiasta muille tätä sääntöä soveltaville vuoden 1958 sopimuksen sopimuspuolille tämän säännön liitteessä 1 esitetyn mallin mukaisella lomakkeella.

10. HYVÄKSYNTÄTESTEISTÄ VASTAAVIEN TEKNISTEN TUTKIMUSLAITOSTEN SEKÄ HALLINNOLLISTEN YKSIKÖIDEN NIMET JA OSOITTEET

10.1 Tätä sääntöä soveltavien vuoden 1958 sopimuksen sopimuspuolten on ilmoitettava Yhdistyneiden Kansakuntien sihteeristölle hyväksyntätestien suorittamisesta vastaavien teknisten tutkimuslaitosten sekä niiden hallinnollisten yksiköiden nimet ja osoitteet, jotka myöntävät hyväksynnät ja joille toimitetaan lomakkeet todistukseksi muissa maissa myönnetystä hyväksynnästä tai hyväksynnän laajentamisesta, epäämisestä tai peruuttamisesta taikka tuotannon lopullisesta keskeyttämisestä.

OSA II

AJONEUVOJEN HYVÄKSYMINEN HYVÄKSYTTYÄ TYYPPIÄ OLEVAN NOPEUDENRAJOITTIMEN ASENTAMISEN OSALTA

11. HYVÄKSYNNÄN HAKEMINEN

11.1 Ajoneuvon valmistajan tai tämän asianmukaisesti valtuuttaman edustajan on tehtävä hyväksyttyä tyyppiä olevan nopeudenrajoittimen asentamista koskeva ajoneuvotyypin tyyppihyväksyntähakemus.

11.2 Hyväksyntähakemukseen on liitettävä seuraavat asiakirjat kolmena kappaleena sekä seuraavat yksityiskohtaiset tiedot: 11.2.1 ajoneuvotyypin ja nopeuden rajoittamiseen liittyvien ajoneuvon osien yksityiskohtainen kuvaus, mukaan lukien tämän säännön liitteessä 2 tarkoitetut tiedot ja asiakirjat; 11.2.2 toimivaltaisen viranomaisen pyynnöstä on toimitettava myös jokaista nopeudenrajoitinta koskeva tyyppihyväksynnän ilmoituslomake (tämän säännön liite 3). 11.2.3 hyväksyttävää ajoneuvotyyppiä edustava ajoneuvo, johon on asennettu hyväksytyn tyypin mukainen nopeudenrajoitin, on toimitettava tekniselle tutkimuslaitokselle. 11.2.3.1 Ajoneuvo, jossa ei ole kaikkia tyyppiin kuuluvia osia, voidaan hyväksyä, jos hakija kykenee osoittamaan toimivaltaiselle viranomaiselle, että puuttuvilla osilla ei ole vaikutusta tarkastusten tuloksiin tämän säännön vaatimusten osalta.

11.3 Ennen tyyppihyväksynnän antamista toimivaltaisen viranomaisen on tarkastettava, että on olemassa tyydyttävät määräykset, jotka takaavat tehokkaat tuotannon vaatimustenmukaisuuden tarkastukset.

12. HYVÄKSYNNÄN ANTAMINEN

12.1 Jos tämän säännön mukaisesti hyväksyttäväksi toimitettu ajoneuvo on varustettu nopeudenrajoittimella ja se vastaa jäljempänä 13 kohdan vaatimuksia, on kyseiselle ajoneuvotyypille annettava tyyppihyväksyntä.

12.2 Kullekin hyväksytylle tyypille on annettava hyväksyntänumero. Sen ensimmäiset kaksi numeroa (00 säännölle sen alkuperäisessä muodossa) ilmoittavat muutossarjalle annetun, viimeisimpiä sääntöön tehtyjä tärkeitä teknisiä muutoksia vastaavan järjestysnumeron, hyväksynnän antopäivänä. Sama sopimuspuoli ei saa antaa samaa numeroa toiselle ajoneuvotyypille.

12.3 Tätä sääntöä soveltaville sopimuspuolille on ilmoitettava tähän sääntöön perustuvasta ajoneuvotyypin hyväksynnästä tai hyväksynnän laajentamisesta, epäämisestä tai peruuttamisesta taikka tuotannon lopullisesta keskeyttämisestä tämän säännön liitteessä 2 esitetyn mallin mukaisella lomakkeella.

12.4 Kaikkiin tämän säännön nojalla hyväksytyn ajoneuvotyypin mukaisiin ajoneuvoihin on kiinnitettävä näkyvästi ja hyväksyntälomakkeessa eriteltyyn helppopääsyiseen paikkaan kansainvälinen hyväksyntämerkki, jossa on: 12.4.1 ympyrän sisällä oleva E-kirjain, jota seuraa hyväksynnän myöntäneen maan tunnusnumero (3) ; 12.4.2 tämän säännön numero, jota seuraa R-kirjain, viiva ja 12.4.1 kohdassa tarkoitetun ympyrän oikealla puolella oleva hyväksyntänumero. 12.4.3 Seuraava täydentävä tunnus: suorakulmion ympäröimät numerot, joilla ilmaistaan se ajoneuvon nopeusalue, jolle nopeudenrajoitin voidaan säätää, km/h:na (ja maili/h:na, jos hakija niin vaatii).

12.5 Jos ajoneuvo on sellaisen ajoneuvotyypin mukainen, jolle on myönnetty hyväksyntä yhden tai useamman sopimukseen liitetyn säännön nojalla maassa, joka on myöntänyt hyväksynnän tämän säännön nojalla, 12.4.1 kohdassa tarkoitettua tunnusta ei tarvitse toistaa; tällöin sääntöjen ja hyväksyntien numerot sekä kaikkien niiden sääntöjen lisäsymbolit, joiden perusteella on myönnetty hyväksyntä maassa, joka on myöntänyt hyväksynnän tämän säännön perusteella, on sijoitettava pystysarakkeisiin 12.4.1 kohdassa määritellyn symbolin oikealle puolelle.

12.6 Hyväksyntämerkin on oltava selvästi luettavissa ja pysyvä.

12.7 Hyväksyntämerkki on sijoitettava valmistajan kiinnittämään ajoneuvon tyyppikilpeen tai lähelle sitä.

12.8 Tämän säännön liitteen 4 mallit B ja C ovat esimerkkejä hyväksyntämerkkien sijoittelusta.

12.9 Edellä 12.4 kohdassa asetettujen merkintävaatimusten lisäksi tämän säännön sopimuspuolet voivat vaatia, että ajoneuvoon asennetaan näkyvään ja helppopääsyiseen paikkaan kuljettajatilaan kilpi, johon on merkitty selvästi ja lähtemättömästi: 12.9.1 ilmaus ”NOPEUDENRAJOITIN ASENNETTU” (tai muu merkitykseltään vastaava ilmaus), 12.9.2 nopeudenrajoittimen kalibrointilaitteen nimi tai tavaramerkki (tilanteesta riippuen), 12.9.3 ympyrän sisällä oleva E-kirjain, jota seuraa hyväksynnän myöntäneen maan tunnusnumero ja tämän säännön numero sekä kirjain ”R”, ja 12.9.4 asetusnopeus km/h (vaadittaessa maili/h), johon ajoneuvo on kalibroitu.

13. VAATIMUKSET

13.1 Hyväksyttyä tyyppiä olevan nopeudenrajoittimen asentamista koskevat vaatimukset

13.1.1 Nopeudenrajoitin on asennettava siten, että ajoneuvo tavanomaisessa käytössä huolimatta tärinästä, jolle se voi altistua, vastaa tämän säännön osan II säännöksiä.

13.1.2 Asiakirjoissa on osoitettava, miten nopeudenrajoittimen luvaton säätäminen on estetty. Analyysin on alettava aina ensimmäisestä viasta.

13.1.3 Nopeudenrajoitustoiminnon on toimittava riippumatta käytettävästä nopeuden ohjauksesta, jos kuljettajan paikalta on käytettävissä useampia kuin yksi sellainen ohjaus.

13.1.4 Hyväksynnän hakijan on toimitettava asiakirjat, joissa kuvataan tarkastus- ja kalibrointimenettelyt. Nopeusrajoitustoiminnon toiminta on voitava tarkistaa ajoneuvon ollessa paikallaan (esim. tuotannon vaatimustenmukaisuustarkastuksen tai kausitarkastuksen yhteydessä).

13.1.5 Kaikkien nopeudenrajoittimen tarvittavien osien on oltava toiminnassa aina ajoneuvoa ajettaessa.

13.1.6 Nopeudenrajoitustoiminto ei saa vaikuttaa ajoneuvon käyttöjarrujärjestelmään. Pysyvä jarru (kuten hidastin) saa olla kytketty vain, jos se toimii sen jälkeen, kun nopeudenrajoitustoiminto on rajoittanut polttoaineen syötön pienimpään arvoonsa.

13.2 Hyväksyttyä tyyppiä olevan säädettävän nopeudenrajoittimen asentamista koskevat vaatimukset

13.2.1 Ajoneuvon, johon on asennettu säädettävä nopeudenrajoitin, on täytettävä kaikki kohdissa 5.2.2, 5.2.4, 5.2.5.4, 5.2.6 ja 5.2.7 asetetut vaatimukset.

14. HYVÄKSYTYN AJONEUVOTYYPIN MUUTOKSET JA HYVÄKSYNNÄN LAAJENTAMINEN

14.1 Ajoneuvotyyppiin mahdollisesti tehtävistä muutoksista on ilmoitettava hallinnolliselle yksikölle, joka on hyväksynyt kyseisen ajoneuvotyypin. Viranomaiset voivat: 14.1.1 katsoa, että tehdyillä muutoksilla ei todennäköisesti ole huomattavaa huonontavaa vaikutusta ja että ajoneuvo joka tapauksessa on edelleen vaatimusten mukainen, tai 14.1.2 vaatia uutta testausselostetta tekniseltä tutkimuslaitokselta.

14.2 Hyväksynnän vahvistus tai epääminen, jossa eritellään muutokset, annetaan tiedoksi edellä olevan 12.3 kohdan mukaisella menettelyllä tätä sääntöä soveltaville vuoden 1958 sopimuksen sopimuspuolille.

14.3 Hyväksynnän laajentamisen myöntäneen toimivaltaisen viranomaisen on annettava kullekin laajentamista käsittelevälle ilmoituslomakkeelle sarjanumero ja ilmoitettava siitä muille vuoden 1958 sopimuksen sopimuspuolille, jotka soveltavat tätä sääntöä, tämän säännön liitteessä 2 esitetyn mallin mukaisella ilmoituslomakkeella.

15. TUOTANNON VAATIMUSTENMUKAISUUS

15.1 Tämän säännön nojalla hyväksytyt ajoneuvot on valmistettava siten, että ne ovat yhdenmukaisia edellä 13 kohdassa asetettujen vaatimusten mukaisesti tyyppihyväksytyn ajoneuvon kanssa.

15.2 Tuotantoa on valvottava asianmukaisella tavalla edellä 15.1 kohdassa esitettyjen vaatimusten noudattamisen varmistamiseksi.

15.3 Hyväksyntätodistuksen haltijan on erityisesti: 15.3.1 varmistettava se, että käytössä on tehokkaat ajoneuvon laadunvalvontamenetelmät, joissa otetaan huomioon kaikki edellä 13 kohdassa asetettujen vaatimusten noudattamiseen liittyvät näkökohdat; 15.3.2 huolehdittava, että jokaisen hyväksytyn ajoneuvotyypin osalta suoritetaan riittävät hyväksytyn tyypin mukaisen nopeudenrajoittimen asentamista koskevat tarkastukset, jotta kaikki tuotannossa olevat ajoneuvot täyttävät hyväksyttäväksi esitetyille ajoneuvotyypeille asetetut vaatimukset; 15.3.3 varmistettava, että jos edellä olevan 15.3.2 kohdan mukaisissa tarkastuksissa ilmenee, että yksi tai useampi ajoneuvo ei ole edellä 13 kohdassa asetettujen vaatimusten mukainen, tehdään kaikki vaadittava, jotta kyseinen tuotanto saataisiin jälleen vaatimustenmukaiseksi.

15.4 Tyyppihyväksynnän antanut toimivaltainen viranomainen voi määräämänään ajankohtana tarkastaa, että kuhunkin tuotantoyksikköön sovellettavat tarkastusmenetelmät ovat vaatimusten mukaiset. Viranomainen voi myös tehdä satunnaistarkastuksia sarjatuotantona valmistetuille ajoneuvoille edellä 13 kohdassa asetettujen vaatimusten noudattamisen varmistamiseksi.

15.5 Jos jonkin edellä olevan 15.4 kohdan mukaisen tarkastuksen aikana saadaan negatiivisia tuloksia, toimivaltaisen viranomaisen on varmistettava, että kaikki tarvittavat toimenpiteet toteutetaan, jotta tuotannon vaatimuksenmukaisuus saavutettaisiin uudelleen mahdollisimman nopeasti.

15.6 Toimivaltaisen viranomaisen valtuuttamat tarkastukset on tavallisesti suoritettava kaksi kertaa vuodessa. Jos jonkin tarkastuksen aikana saadaan negatiivisia tuloksia, toimivaltaisen viranomaisen on varmistettava, että kaikki tarvittavat toimenpiteet toteutetaan, jotta tuotannon vaatimuksenmukaisuus saavutettaisiin uudelleen mahdollisimman nopeasti.

16. TUOTANNON VAATIMUSTENVASTAISUUDEN SEURAAMUKSET

16.1 Ajoneuvotyypille tämän säännön perusteella myönnetty hyväksyntä voidaan peruuttaa, jos edellä olevan 13 kohdan vaatimukset eivät täyty.

16.2 Jos tätä sääntöä soveltava vuoden 1958 sopimuspuoli peruuttaa aiemmin myöntämänsä hyväksynnän, sen on ilmoitettava tästä muille tätä sääntöä soveltaville sopimuspuolille tämän säännön liitteessä 2 esitetyn mallin mukaisella lomakkeella.

17. TUOTANNON LOPULLINEN KESKEYTTÄMINEN

17.1 Jos hyväksynnän haltija lopettaa kokonaan tämän säännön perusteella hyväksytyn ajoneuvotyypin valmistamisen, hyväksynnän haltijan on ilmoitettava tästä hyväksynnän myöntäneelle viranomaiselle. Ilmoituksen saatuaan viranomaisen on ilmoitettava asiasta muille tätä sääntöä soveltaville vuoden 1958 sopimuksen sopimuspuolille tämän säännön liitteessä 2 esitetyn mallin mukaisella lomakkeella.

18. HYVÄKSYNTÄTESTEISTÄ VASTAAVIEN TEKNISTEN TUTKIMUSLAITOSTEN SEKÄ HALLINNOLLISTEN YKSIKÖIDEN NIMET JA OSOITTEET

18.1 Tätä sääntöä soveltavien vuoden 1958 sopimuksen sopimuspuolten on ilmoitettava Yhdistyneiden Kansakuntien sihteeristölle hyväksyntätestien suorittamisesta vastaavien teknisten tutkimuslaitosten sekä niiden hallinnollisten yksiköiden nimet ja osoitteet, jotka myöntävät hyväksynnät ja joille toimitetaan lomakkeet todistukseksi muissa maissa myönnetystä hyväksynnästä tai hyväksynnän laajentamisesta, epäämisestä tai peruuttamisesta taikka tuotannon lopullisesta keskeyttämisestä.

OSA III

NOPEUDENRAJOITTIMIEN HYVÄKSYMINEN

19. NOPEUDENRAJOITTIMEN HYVÄKSYNNÄN HAKEMINEN

19.1 Nopeudenrajoittimen valmistajan tai tämän valtuutetun edustajan on tehtävä nopeudenrajoittimen hyväksyntähakemus.

19.2 Hakemukseen on jokaisen nopeudenrajoitintyypin osalta liitettävä: 19.2.1 kolmena kappaleena asiakirjat, joissa on kuvaus nopeudenrajoittimen teknisistä ominaisuuksista ja sen asennuksesta kaikkiin niihin ajoneuvomerkkeihin ja -tyyppeihin, joihin nopeudenrajoitin on tarkoitettu asennettavaksi; 19.2.2 jokaisesta nopeudenrajoitintyypistä viisi näytettä, joissa on oltava selvästi ja pysyvästi merkittynä hakijan tavara- tai kaupallinen merkki ja tyyppinimitys; 19.2.3 ajoneuvo tai moottori (penkissä testattaessa), johon tyyppihyväksyttävä nopeudenrajoitin on asennettu ja joka on hakijan ja tyyppihyväksyntätesteistä vastaavan tutkimuslaitoksen valitsema.

19.3 Toimivaltaisen viranomaisen on ennen tyyppihyväksymistä todennettava, että on olemassa tyydyttävät järjestelyt tuotannon vaatimustenmukaisuuden tehokkaaksi tarkastamiseksi.

20. HYVÄKSYNNÄN ANTAMINEN

20.1 Jos tämän säännön mukaisesti hyväksyttäväksi toimitettu nopeudenrajoitin vastaa jäljempänä olevan 21 kohdan vaatimuksia, on kyseiselle nopeudenrajoitintyypille annettava tyyppihyväksyntä.

20.2 Kullekin hyväksytylle tyypille on annettava hyväksyntänumero. Sen ensimmäiset kaksi numeroa (00 säännölle sen alkuperäisessä muodossa) ilmoittavat muutossarjalle annetun, viimeisimpiä sääntöön tehtyjä tärkeitä teknisiä muutoksia vastaavan järjestysnumeron, hyväksynnän antopäivänä. Sama sopimuspuoli ei saa antaa samaa numeroa toiselle nopeudenrajoitintyypille.

20.3 Tätä sääntöä soveltaville sopimuspuolille on ilmoitettava tähän sääntöön perustuvasta nopeudenrajoitintyypin hyväksynnästä tai hyväksynnän laajentamisesta, epäämisestä tai peruuttamisesta taikka tuotannon lopullisesta keskeyttämisestä tämän säännön liitteessä 3 esitetyn mallin mukaisella lomakkeella.

20.4 Kaikkiin tämän säännön nojalla hyväksytyn nopeudenrajoitintyypin mukaisiin nopeudenrajoittimiin on kiinnitettävä näkyvästi ja hyväksyntälomakkeessa eriteltyyn helppopääsyiseen paikkaan kansainvälinen hyväksyntämerkki, jossa on: 20.4.1 ympyrän sisällä oleva E-kirjain, jota seuraa hyväksynnän myöntäneen maan tunnusnumero (3) ; 20.4.2 tämän säännön numero, jota seuraa R-kirjain, viiva ja 20.4.1 kohdassa tarkoitetun ympyrän oikealla puolella oleva hyväksyntänumero.

20.5 Hyväksyntämerkin on oltava selvästi luettavissa ja pysyvä.

20.6 Tämän säännön liitteen 4 mallissa A on esimerkkejä hyväksyntämerkkien sijoittelusta.

21. VAATIMUKSET

21.1 Yleistä

21.1.1 Nopeudenrajoittimen on oltava siten suunniteltu, rakennettu ja asennettu, että ajoneuvo nopeudenrajoittimella varustettuna tavanomaisessa käytössä täyttää tämän säännön osan III säännökset.

21.1.2 Erityisesti nopeudenrajoittimen on oltava siten suunniteltu, rakennettu ja asennettu, että se kestää ruostumista ja vanhenemista, joille se saattaa altistua, ja että sitä ei voida luvattomasti säätää, jäljempänä olevan 21.1.6 kohdan mukaisesti. 21.1.2.1 Asetusnopeuden Vasetus korottaminen tai sen tilapäinen tai pysyvä poistaminen ei saa missään tapauksessa olla mahdollista. Luvattoman säädön esto on osoitettava tutkimuslaitokselle asiakirjoilla, joissa analysoidaan vikatapaus, jolloin koko järjestelmä tutkitaan. Analyysin on sisällettävä, ottaen huomioon järjestelmän eri tilat, sisään- tai ulostulotilojen muutosten vaikutukset toimintaan, vikojen ja tahallisen luvattoman säädön mahdollisuudet aikaansaada näitä muutoksia sekä näiden tapahtumisen todennäköisyys. Analyysin on alettava aina ensimmäisestä viasta. 21.1.2.2 Nopeudenrajoitin ja sen toiminnassa tarvittavat liitokset, lukuun ottamatta niitä, jotka ovat välttämättömiä ajoneuvon toiminnalle, on voitava suojata luvattomalta säädöltä tai energian syötön katkeamiselta sinetöinneillä ja/tai käyttämällä erikoistyökaluja.

21.1.3 Nopeudenrajoitustoiminto ei saa vaikuttaa ajoneuvon käyttöjarrujärjestelmään. Pysyvä jarru (kuten hidastin) saa olla kytketty vain, jos se toimii sen jälkeen, kun nopeudenrajoituslaite on rajoittanut polttoaineen syötön pienimpään arvoonsa.

21.1.4 Nopeudenrajoittimen on oltava sellainen, että se ei vaikuta ajoneuvon maantienopeuteen, jos nopeutta lisätään nopeuden ohjauksella, kun ajoneuvo kulkee vahvistetulla nopeudella.

21.1.5 Nopeudenrajoittimen on sallittava tavallinen nopeudensäätö vaihteenvaihtamistarkoituksessa.

21.1.6 Vika tai luvaton säätö ei saa nostaa moottorin tehoa kaasupolkimen asentoa vastaavaa tehoa korkeammaksi.

21.1.7 Nopeudenrajoittimen on toimittava tyydyttävästi sähkömagneettisessa ympäristössään siten, ettei se aiheuta luvatonta sähkömagneettista häiriötä millekään tässä ympäristössä.

21.2 Säädettävää nopeudenrajoitinta koskevat vaatimukset

21.2.1 Säädettävän nopeudenrajoittimen on oltava sellainen, että ajoneuvo tavanomaisessa käytössä huolimatta tärinästä, jolle se voi altistua, vastaa tämän säännön osan III säännöksiä. 21.2.1.1. Säädettävän nopeudenrajoittimen on ennen kaikkea oltava siten suunniteltu, rakennettu ja asennettu, että se kestää ruostumista ja vanhenemista, joille se saattaa altistua.

21.2.2 Säädettävän nopeudenrajoittimen on toimittava tyydyttävästi sähkömagneettisessa ympäristössään ja noudatettava säännön N:o 10 vaatimuksia sellaisina, kuin ne on vahvistettu viimeisimmässä tyyppihyväksynnän ajankohtana voimassa olevassa muutoksessa.

21.2.3 Vika tai luvaton säätö ei saa nostaa moottorin tehoa kaasupolkimen asentoa vastaavaa tehoa korkeammaksi.

21.2.4 Arvon Vsääd on oltava jatkuvasti kuljettajan nähtävissä näytöllä. Tämä ei estä sitä, että tieto voi väliaikaisesti poistua näytöltä turvallisuussyistä.

21.2.5 Säädettävän nopeudenrajoittimen on täytettävä seuraavat vaatimukset: 21.2.5.1 Säädettävä nopeudenrajoitin ei saa vaikuttaa ajoneuvon käyttöjarrujärjestelmään, lukuun ottamatta luokkien M1 ja N1 ajoneuvoja, joissa vaikutus ajoneuvon käyttöjarrujärjestelmään on sallittu. 21.2.5.2 Menetelmän, jota käytetään nopeuden rajoittamiseen lähestyttäessä arvoa Vsääd, on oltava käytettävissä ajoneuvon vaihteistotyypistä (automaattinen tai käsikäyttöinen) riippumatta. 21.2.5.3 Ajoneuvon nopeuden on oltava enintään Vsääd. 21.2.5.4 Nopeuden Vsääd ylittämisen on kuitenkin oltava mahdollista. 21.2.5.4.1 Nopeuden Vsääd ylittäminen edellyttää erityistä toimintaa (*1) . 21.2.5.4.2 Kun ajoneuvon nopeus ylittää nopeuden Vsääd, kuljettajalle on ilmoitettava tästä soveltuvalla merkillä tai varoituksella, joka on muu kuin nopeusmittari. 21.2.5.4.3 Edellä olevan 21.2.5.4.2 kohdan noudattaminen on osoitettava 21.3 kohdan mukaisesti. 21.2.5.5 Nopeudenrajoitustoiminto ei saa estää kaasun normaalia käyttöä vaihteiden vaihtamistarkoituksessa.

21.2.6 Nopeuden Vsääd säätö: 21.2.6.1 Arvon Vsääd määrittämisen on oltava mahdollista enintään 10 km/h:n (5 mph) välein nopeusalueella, joka ulottuu 30 km/h:sta (20 mph) ajoneuvon suurimpaan rakenteelliseen nopeuteen. 21.2.6.2 Jos kyseessä on ajoneuvo, joka on valmistettu myytäväksi sellaisessa maassa, jossa käytetään brittiläisiä mittayksiköitä, arvo Vsääd voidaan määrittää enintään 5 mph:n välein nopeusalueella, joka ulottuu 20 mph:sta ajoneuvon suurimpaan rakenteelliseen nopeuteen. 21.2.6.3 Säätö tehdään kuljettajan ohjaamalla säätölaitteella.

21.2.7 Kytkeminen päälle/pois 21.2.7.1 Kun kuljettaja on asettanut arvon Vsääd, sitä voidaan muuttaa ainoastaan tarkoitukseen käytettävällä säätölaitteella. 21.2.7.2 Säädettävä nopeudenrajoitin on voitava ottaa käyttöön / poistaa käytöstä milloin tahansa. 21.2.7.3 Säädettävän nopeudenrajoittimen on kytkeydyttävä pois päältä aina, kun moottori sammuu ja virta-avain irrotetaan virtalukosta.

21.3 Testit

21.3.1 Nopeudenrajoitustestit, joihin hyväksyntään esitetty nopeudenrajoitin on toimitettava, sekä vaadittu suorituskyky esitetään tämän säännön liitteessä 5.

21.3.2 Säädettävän nopeudenrajoituksen testit, joihin hyväksyntään esitetty säädettävä nopeudenrajoitin on toimitettava, esitetään tämän säännön liitteessä 6. 21.3.2.1 Tekninen tutkimuslaitos valitsee vapaasti kolme testinopeutta.

22. HYVÄKSYTYN NOPEUDENRAJOITINTYYPIN MUUTOKSET JA HYVÄKSYNNÄN LAAJENTAMINEN

22.1 Hyväksyttyyn nopeudenrajoitintyyppiin mahdollisesti tehtävistä muutoksista on ilmoitettava hallinnolliselle yksikölle, joka on hyväksynyt kyseisen nopeudenrajoitintyypin. Viranomaiset voivat: 22.1.1 katsoa, että tehdyillä muutoksilla ei todennäköisesti ole huomattavaa huonontavaa vaikutusta ja että nopeudenrajoitin joka tapauksessa on edelleen vaatimusten mukainen, tai 22.1.2 vaatia testien tekemisestä vastaavalta tekniseltä tutkimuslaitokselta uutta testausselostetta kaikista tai joistakin liitteessä 5 kuvatuista testeistä.

22.2 Hyväksynnän vahvistus tai epääminen, jossa eritellään muutokset, annetaan tiedoksi edellä olevan 20.3 kohdan mukaisella menettelyllä tätä sääntöä soveltaville vuoden 1958 sopimuksen sopimuspuolille.

22.3 Hyväksynnän laajentamisen myöntäneen toimivaltaisen viranomaisen on annettava kullekin laajentamista käsittelevälle ilmoituslomakkeelle sarjanumero ja ilmoitettava siitä muille vuoden 1958 sopimuksen sopimuspuolille, jotka soveltavat tätä sääntöä, tämän säännön liitteessä 3 esitetyn mallin mukaisella ilmoituslomakkeella.

23. TUOTANNON VAATIMUSTENMUKAISUUS

23.1 Tämän säännön nojalla hyväksytyt nopeudenrajoittimet on valmistettava siten, että ne ovat yhdenmukaisia edellä 21 kohdassa asetettujen vaatimusten mukaisesti tyyppihyväksytyn nopeudenrajoittimen kanssa.

23.2 Tuotantoa on valvottava asianmukaisella tavalla edellä 23.1 kohdassa esitettyjen vaatimusten noudattamisen varmistamiseksi.

23.3 Tyyppihyväksyntätodistuksen haltijan on erityisesti: 23.3.1 varmistettava se, että nopeudenrajoittimen laatua valvotaan tehokkain menetelmin; 23.3.2 saatava käyttöönsä kunkin hyväksytyn tyypin vaatimustenmukaisuuden tarkastukseen tarvittava testausaineisto; 23.3.3 huolehdittava, että testituloksia koskevat tiedot kirjataan ja että niiden liiteasiakirjat ovat saatavilla yhdessä viranomaisten kanssa asetettavan määräajan; 23.3.4 analysoitava kunkin testityypin tulokset tarkastaakseen ja varmistaakseen nopeudenrajoittimen ominaisuuksien pysyvyyden, ottaen kuitenkin huomioon teollisessa tuotannossa sallitut vaihtelut; 23.3.5 varmistettava jokaisen nopeudenrajoitintyypin osalta, että ainakin rakennemateriaalit ja kokoamistapa vastaavat hyväksytyn tyypin mukaista nopeudenrajoitinta. Tarvittaessa tehdään tämän säännön liitteessä 5 olevassa 1 kohdassa säädetyt testit; 23.3.6 huolehdittava, että näyteosien otto ja testi uusitaan, jos näytteet tai testiosat osoittavat, että testattava tyyppi ei ole vaatimustenmukainen. Kaikki tarvittavat toimenpiteet on toteutettava, jotta vastaava tuotanto saatetaan uudelleen vastaamaan vaatimuksia.

23.4 Tyyppihyväksynnän antanut toimivaltainen viranomainen voi määräämänään ajankohtana tarkastaa, että kuhunkin tuotantoyksikköön sovellettavat tarkastusmenetelmät ovat vaatimusten mukaiset. 23.4.1 Kussakin tarkastuksessa on tarkastajalle esitettävä testistä tehdyt pöytäkirjat ja tuotannon valvonta-asiakirjat. 23.4.2 Tarkastaja voi ottaa satunnaisnäytteitä, jotka testataan valmistajan laboratoriossa. Näytteiden vähimmäismäärä saadaan määrätä valmistajan omien tarkastusten tulosten mukaisesti. 23.4.3 Jos näyttää siltä, että laatutaso ei ole tyydyttävä tai että 23.4.2 kohdan soveltamiseksi suoritettujen testien oikeellisuus on tarpeellista tarkastaa, tarkastaja valitsee näytteet, jotka lähetetään tyyppihyväksyntätestit suorittaneelle tutkimuslaitokselle. 23.4.4 Toimivaltainen viranomainen saa suorittaa minkä tahansa tähän sääntöön perustuvan testin. Toimivaltaisen viranomaisen valtuuttamat tarkastukset on tavallisesti suoritettava kaksi kertaa vuodessa. Jos jonkin tarkastuksen aikana saadaan negatiivisia tuloksia, toimivaltaisen viranomaisen on varmistettava, että kaikki tarvittavat toimenpiteet toteutetaan, jotta tuotannon vaatimuksenmukaisuus saavutettaisiin uudelleen mahdollisimman nopeasti.

24. TUOTANNON VAATIMUSTENVASTAISUUDEN SEURAAMUKSET

24.1 Nopeudenrajoitintyypille tämän säännön perusteella myönnetty hyväksyntä voidaan peruuttaa, jos edellä olevan 21 kohdan vaatimukset eivät täyty.

24.2 Jos tätä sääntöä soveltava vuoden 1958 sopimuspuoli peruuttaa aiemmin myöntämänsä hyväksynnän, sen on ilmoitettava tästä muille tätä sääntöä soveltaville sopimuspuolille tämän säännön liitteessä 3 esitetyn mallin mukaisella lomakkeella.

25. TUOTANNON LOPULLINEN KESKEYTTÄMINEN

25.1 Jos hyväksynnän haltija lopettaa kokonaan tämän säännön perusteella hyväksytyn nopeudenrajoitintyypin valmistamisen, hyväksynnän haltijan on ilmoitettava tästä hyväksynnän myöntäneelle viranomaiselle. Ilmoituksen saatuaan viranomaisen on ilmoitettava asiasta muille tätä sääntöä soveltaville vuoden 1958 sopimuksen sopimuspuolille tämän säännön liitteessä 3 esitetyn mallin mukaisella lomakkeella.

26. HYVÄKSYNTÄTESTEISTÄ VASTAAVIEN TEKNISTEN TUTKIMUSLAITOSTEN SEKÄ HALLINNOLLISTEN YKSIKÖIDEN NIMET JA OSOITTEET

26.1 Tätä sääntöä soveltavien vuoden 1958 sopimuksen sopimuspuolten on ilmoitettava Yhdistyneiden Kansakuntien sihteeristölle hyväksyntätestien suorittamisesta vastaavien teknisten tutkimuslaitosten sekä niiden hallinnollisten yksiköiden nimet ja osoitteet, jotka myöntävät hyväksynnät ja joille toimitetaan lomakkeet todistukseksi muissa maissa myönnetystä hyväksynnästä tai hyväksynnän laajentamisesta, epäämisestä tai peruuttamisesta taikka tuotannon lopullisesta keskeyttämisestä.









LIITE 1

ILMOITUS

(Enimmäiskoko: A4 (210 × 297 mm))







antanut: viranomaisen nimi: … … …







ajoneuvotyypin HYVÄKSYNNÄN MYÖNTÄMISESTÄ HYVÄKSYNNÄN LAAJENTAMISESTA HYVÄKSYNNÄN EPÄÄMISESTÄ HYVÄKSYNNÄN PERUUTTAMISESTA TUOTANNON LOPULLISESTA KESKEYTTÄMISESTÄ

ajoneuvon nopeudenrajoitustoiminnolla / säädettävällä nopeudenrajoitustoiminnolla toteutettavan ajoneuvon suurimman nopeuden rajoittamisen osalta säännön N:o 89 osan I mukaisesti.







Hyväksyntänumero … Laajennusnumero …

1. Ajoneuvon kauppanimi tai merkki: …

2. Ajoneuvotyyppi: …

3. Valmistajan nimi ja osoite: …

4. Valmistajan edustajan nimi ja osoite tarvittaessa: …

5. Lyhyt kuvaus ajoneuvon nopeudenrajoitustoiminnosta / säädettävästä nopeudenrajoitustoiminnosta: …

6. Nopeus tai nopeusalueet, joihin rajoitus voidaan asettaa: V = … km/h

7. Ajoneuvotyypin moottorin suurimman tehon ja kuormittamattoman massan suhde: …

8. Moottorin kierrosluvun ja ajoneuvon nopeuden suurin suhde ajoneuvotyypin suurimmalla vaihteella: …

9. Päivä, jona ajoneuvo on toimitettu hyväksyttäväksi: …

10. Hyväksyntätestauksesta vastaava tekninen tutkimuslaitos: …

11. Kyseisen laitoksen antaman testausselosteen päiväys: …

12. Kyseisen laitoksen antaman testausselosteen numero: …

14. Hyväksyntämerkin sijainti ajoneuvossa: …

15. Paikka: …

16. Päiväys: …

17. Allekirjoitus: …

18. Tämän ilmoituksen liitteenä on luettelo hyväksynnän myöntäneelle viranomaiselle luovutetuista asiakirjoista, jotka ovat pyynnöstä saatavissa.









LIITE 2

ILMOITUS

(Enimmäiskoko: A4 (210 × 297 mm))







antanut: viranomaisen nimi: … … …







ajoneuvotyypin: HYVÄKSYNNÄN MYÖNTÄMISESTÄ HYVÄKSYNNÄN LAAJENTAMISESTA HYVÄKSYNNÄN EPÄÄMISESTÄ HYVÄKSYNNÄN PERUUTTAMISESTA TUOTANNON LOPULLISESTA KESKEYTTÄMISESTÄ

hyväksyttyä tyyppiä olevan nopeudenrajoittimen tai säädettävän nopeudenrajoittimen asentamisen osalta säännön N:o 89 osan II mukaisesti.







Hyväksyntänumero … Laajennusnumero …

1. Ajoneuvon kauppanimi tai merkki …

2. Ajoneuvotyyppi …

3. Valmistajan nimi ja osoite …

4. Valmistajan edustajan nimi ja osoite tarvittaessa …

5. Lyhyt kuvaus ajoneuvotyypin nopeudenrajoittimesta / säädettävästä nopeudenrajoittimesta …

6. (Säädettävän) nopeudenrajoittimen kauppanimi tai merkki ja sen (niiden) hyväksyntänumerot …

7. Nopeus tai nopeusalueet, joihin rajoitus voidaan asettaa …

8. Ajoneuvotyypin moottorin suurimman tehon ja kuormittamattoman massan suhde …

9. Moottorin kierrosluvun ja ajoneuvon nopeuden suurin suhde ajoneuvotyypin suurimmalla vaihteella …

10. Päivä, jona ajoneuvo on toimitettu hyväksyttäväksi …

11. Hyväksyntätestauksesta vastaava tekninen tutkimuslaitos …

12. Kyseisen laitoksen antaman testausselosteen päiväys …

13. Kyseisen laitoksen antaman testausselosteen numero …

15. Hyväksyntämerkin sijainti ajoneuvossa: …

16. Paikka …

17. Päiväys …

18. Allekirjoitus …

19. Tämän ilmoituksen liitteenä on luettelo hyväksynnän myöntäneelle viranomaiselle luovutetuista asiakirjoista, jotka ovat pyynnöstä saatavissa.









LIITE 3

ILMOITUS

(Enimmäiskoko: A4 (210 × 297 mm))







antanut: viranomaisen nimi: … … …







nopeudenrajoitintyypin / säädettävän nopeudenrajoittimen tyypin: HYVÄKSYNNÄN MYÖNTÄMISESTÄ HYVÄKSYNNÄN LAAJENTAMISESTA HYVÄKSYNNÄN EPÄÄMISESTÄ HYVÄKSYNNÄN PERUUTTAMISESTA TUOTANNON LOPULLISESTA KESKEYTTÄMISESTÄ

säännön N:o 89 osan III mukaisesti.







Hyväksyntänumero … Laajennusnumero …

1. (Säädettävän) nopeudenrajoittimen kauppanimi tai merkki …

2. Laitteen tyyppi …

3. Valmistajan nimi ja osoite …

4. Valmistajan edustajan nimi ja osoite tarvittaessa …

5. Lyhyt kuvaus (säädettävästä) nopeudenrajoittimesta …

6. Ajoneuvotyyppi, jossa (säädettävä) nopeudenrajoitin on testattu …

7. Nopeus tai nopeusalue, johon (säädettävä) nopeudenrajoitin voidaan asettaa testattavalle ajoneuvolle määritellyllä alueella …

8. Testiajoneuvon moottorin suurimman tehon ja kuormittamattoman massan suhde …

9. Moottorin kierrosluvun ja ajoneuvon nopeuden suurin suhde testiajoneuvon suurimmalla vaihteella …

10. Ajoneuvotyyppi (-tyypit), joihin laite voidaan asentaa …

11. Nopeus tai nopeusalue, johon rajoitin voidaan asettaa sille (niille) ajoneuvo(i)lle määritellyllä alueella, johon (joihin) laite voidaan asentaa …

12. Sen ajoneuvotyypin (niiden ajoneuvotyyppien), johon (joihin) laite voidaan asentaa, moottorin suurimman tehon ja kuormittamattoman massan suhde …

13. Moottorin kierrosluvun ja ajoneuvon nopeuden suurin suhde sen ajoneuvotyypin (niiden ajoneuvotyyppien), johon (joihin) laite voidaan asentaa, suurimmalla vaihteella …

14. Päivä, jona laite on toimitettu hyväksyttäväksi: …

15. Hyväksyntätestauksesta vastaava tekninen tutkimuslaitos: …

16. Kyseisen laitoksen antaman testausselosteen päiväys: …

17. Kyseisen laitoksen antaman testausselosteen numero …

18. (Säädettävän) nopeudenrajoittimen hyväksyntä(ä) on myönnetty/evätty/laajennettu/peruutettu () …

19. Hyväksyntämerkin sijainti laitteessa: …

20. Paikka …

21. Päiväys …

22. Allekirjoitus …

23. Tämän ilmoituksen liitteenä on luettelo asiakirjoista, jotka sisältyvät hyväksynnän myöntäneelle viranomaiselle toimitettuun hyväksyntäaineistoon.









LIITE 4

ESIMERKKEJÄ HYVÄKSYNTÄMERKKIEN SIJOITTELUSTA

MALLI A

a = 8 mm min

Yllä olevasta (säädettävään) nopeudenrajoittimeen kiinnitetystä hyväksyntämerkistä käy ilmi, että kyseinen laite on hyväksytty Alankomaissa (E4) säännön N:o 89 nojalla hyväksyntänumerolla 002439. Hyväksyntänumeron kaksi ensimmäistä numeroa ilmaisevat, että hyväksyntä on myönnetty säännön N:o 89 vaatimusten mukaisesti säännön ollessa alkuperäisessä muodossaan

MALLI B

a = 8 mm min

Yllä olevasta ajoneuvoon kiinnitetystä hyväksyntämerkistä käy ilmi, että kyseinen ajoneuvo on hyväksytty Alankomaissa (E4) säännön N:o 89 nojalla hyväksyntänumerolla 002439. Hyväksyntänumeron kaksi ensimmäistä numeroa ilmaisevat, että hyväksyntä on myönnetty säännön N:o 89 vaatimusten mukaisesti säännön ollessa alkuperäisessä muodossaan. Suorakulmion ympäröimä luku tai luvut, ilmaistuna km/h:na, osoittavat asetusnopeuden, johon ajoneuvon nopeus on rajoitettu ( 4 ), ja asetusnopeuksien vaihteluvälin, johon ajoneuvon nopeus voidaan rajoittaa.

MALLI C

a = 8 mm min

Yllä olevasta ajoneuvoon kiinnitetystä hyväksyntämerkistä käy ilmi, että kyseinen ajoneuvo on hyväksytty Alankomaissa (E4) sääntöjen N:o 89 ja N:o 31 nojalla ( 5 ). Hyväksyntänumeron kahdesta ensimmäisestä numerosta käy ilmi, että asetukseen N:o 31 sisältyi hyväksynnän myöntämishetkellä 01-sarjat muutokset ja asetus N:o 89 oli hyväksynnän myöntämishetkellä alkuperäisessä muodossaan. Suorakulmion ympäröimä luku tai luvut, ilmaistuna km/h:na, osoittavat asetusnopeuden, johon ajoneuvon nopeus on rajoitettu, ja asetusnopeuksien vaihteluvälin, johon ajoneuvon nopeus voidaan rajoittaa.









LIITE 5

TESTIT JA SUORITUSKYKYVAATIMUKSET

1. NOPEUDENRAJOITUKSEN TESTIT

Testit tehdään tyyppihyväksynnän hakijan pyynnöstä jäljempänä 1.1, 1.2 tai 1.3 alakohdan mukaisesti.

1.1 MITTAUKSET TESTIRADALLA

1.1.1 Ajoneuvon esivalmistelut

1.1.1.1 Hyväksyttävää ajoneuvotyyppiä edustava ajoneuvo tai hyväksyttävää nopeudenrajoitinta/säädettävää nopeudenrajoitinta edustava laite on toimitettava tutkimuslaitokselle.

1.1.1.2 Testiajoneuvon moottorin säätöjen, erityisesti polttoaineen syötön (kaasutin- tai ruiskutusjärjestelmä), on oltava ajoneuvon valmistajan vaatimusten mukaisia.

1.1.1.3 Renkaiden asennus ja paineistus on suoritettava ajoneuvon valmistajan määrittelemällä tavalla.

1.1.1.4 Ajoneuvon massan on oltava valmistajan ilmoittama kuormittamaton massa.

1.1.2 Testiradan ominaisuudet

1.1.2.1 Testiradan on sovelluttava vakionopeuden ylläpitoon eikä siinä ei saa olla epätasaisuuksia. Kaltevuus ei saa ylittää 2:ta prosenttia eikä vaihdella enempää kuin 1 prosenttia sivuviettoa lukuun ottamatta.

1.1.2.2 Testiradalla ei saa olla seisovaa vettä, lunta tai jäätä.

1.1.3 Ilmasto-olosuhteet

1.1.3.1 Tuulen keskinopeuden on oltava alle 6 m/s vähintään yhden metrin korkeudella maasta mitattuna eikä nopeus saa puuskissa ylittää 10 m/s.

1.1.4 Kiihdytystestimenetelmä (ks. kuva jäljempänä)

1.1.4.1 Ajoneuvoa, jonka nopeus on 10 km/h:ssa alle asetusnopeuden, kiihdytetään niin paljon kuin mahdollista painamalla kaasupoljin pohjaan. Asentoa ylläpidetään vähintään 30 sekuntia ajoneuvon nopeuden vakiinnuttua. Ajoneuvon hetkellinen nopeus tallennetaan testin aikana sekä nopeus/aika-käyrän määrittelemiseksi että joko nopeudenrajoitustoiminnon/säädettävän nopeudenrajoitustoiminnon tai nopeudenrajoittimen/säädettävän nopeudenrajoittimen toiminnan ajan. Nopeus on mitattava tarkkuudella ±1 %. Ajan mittaustarkkuuden on oltava alle 0,1 s.

1.1.4.2 Testejä pidetään hyväksyttävinä, jos seuraavat edellytykset täyttyvät: 1.1.4.2.1 Ajoneuvon saavuttama vakiintunut nopeus ei ylitä asetusnopeutta (Vvak vs. Vasetus). Kuitenkin arvon Vasetus suhteen sallitaan 5 prosentin tai 5 km/h poikkeama, suuremman arvon ollessa määräävä. 1.1.4.2.2 Kun vakiintunut nopeus saavutetaan ensimmäisen kerran, 1.1.4.2.2.1 Vmax ei saa ylittää arvoa Vvak enempää kuin 5 prosentilla; 1.1.4.2.2.2 nopeuden muutosvauhti ei saa ylittää 0,5 m/s2 mitattuna vähintään 0,1 s:n aikana; 1.1.4.2.2.3 jäljempänä 1.1.4.2.3 kohdassa määritellyt vakiintuneen nopeuden edellytykset saavutetaan 10 s:ssa siitä, kun Vvak ensimmäisen kerran saavutetaan. 1.1.4.2.3 Kun vakiintunut nopeuden ohjaus on saavutettu, 1.1.4.2.3.1 nopeus ei saa vaihdella enempää kuin 4 prosenttia vakiintuneesta nopeudesta (Vvak) tai 2 km/h, suuremman arvon ollessa määräävä, 1.1.4.2.3.2 nopeuden muutosvauhti ei saa ylittää 0,2 m/s2 mitattuna vähintään 0,1 s:n aikana; 1.1.4.2.3.3 vakiintunut nopeus (Vvak) on keskimääräinen nopeus laskettuna vähintään 20 s:n aikana alkaen 10 s:n kuluttua siitä, kun Vvak ensimmäisen kerran saavutetaan; 1.1.4.2.4 Kiihdytystestit on suoritettava ja tyyppihyväksynnän perusteet tarkastettava kullakin välityssuhteella, joka sallii teoriassa asetusnopeuden ylittämisen. Vmax on suurin ajoneuvon saavuttama nopeus vastekäyrän ensimmäisen puolijakson aikana.

1.1.5 Tasaisen nopeuden testausmenetelmä

1.1.5.1 Ajoneuvo on ajettava täydellä kiihdytyksellä tasaiseen nopeuteen, jonka jälkeen sitä on pidettävä tässä nopeudessa vähintään 400 m:n matka testiradalla. Ajoneuvon keskinopeus määritetään tällä testillä. Keskinopeus mitataan tällä matkalla samoilla menettelytavoilla sekä meno- että paluusuuntaan. Edellä esitetyn testin vakiintunut nopeus on testiradan molempiin suuntiin mitattujen keskinopeuksien keskiarvo. Koko testi vakiintuneen nopeuden laskenta mukaan lukien on suoritettava viisi kertaa. Ajoneuvon nopeus mitataan tarkkuudella ±1 %. Ajan mittaustarkkuus on 0,1 s.

1.1.5.2 Testejä pidetään hyväksyttävinä, jos seuraavat edellytykset täyttyvät: 1.1.5.2.1 Vvak ei saa ylittää arvoa Vasetus millään testiajolla. Kuitenkin arvon Vasetus suhteen sallitaan 5 prosentin tai 5 km/h poikkeama, suuremman arvon ollessa määräävä. 1.1.5.2.2 Testien aikana saatujen vakiintuneiden nopeuksien ero ei saa ylittää 3 km/h:ssa. 1.1.5.2.3 Tasaisen nopeuden testit on suoritettava ja tyyppihyväksynnän perusteet tarkastettava kullakin välityssuhteella, joka sallii teoriassa asetusnopeuden ylittämisen.

1.2 TESTIT ALUSTADYNAMOMETRISSÄ

1.2.1 Alustadynamometrin ominaisuudet

Ajoneuvon massaa vastaavaa hitautta on jäljiteltävä alustadynamometrissä tarkkuudella ±10 %. Ajoneuvon nopeus mitataan tarkkuudella ±1 %. Aika mitataan 0,1 s:n tarkkuudella.

1.2.2 Kiihdytystestimenetelmä

1.2.2.1 Jarrun testin aikana absorboima teho on asetettava vastaamaan ajoneuvon vastusta eteenpäin tapahtuvaa liikettä vastaavaksi muuttuvalle nopeudelle testinopeudella (-nopeuksilla). Tämä teho, joka voidaan määritellä laskennallisesti, on asetettava tarkkuudella ±10 %. Hakijan pyynnöstä ja toimivaltaisen viranomaisen suostumuksella voidaan teho vaihtoehtoisesti asettaa arvoon 0,4 Pmax (Pmax on moottorin suurin teho). Ajoneuvoa, jonka nopeus on 10 km/h alle asetusnopeuden, kiihdytetään niin paljon kuin mahdollista painamalla kaasupoljin pohjaan. Asentoa ylläpidetään vähintään 20 sekuntia ajoneuvon nopeuden vakiinnuttua. Ajoneuvon hetkellinen nopeus tallennetaan testin aikana sekä nopeus/aika-käyrän määrittelemiseksi että joko nopeudenrajoitustoiminnon / säädettävän nopeudenrajoitustoiminnon tai nopeudenrajoittimen / säädettävän nopeudenrajoittimen toiminnan ajan.

1.2.2.2 Testitulosta pidetään tyydyttävänä, jos edellä olevan 1.1.4.2 kohdan ja sen alakohtien vaatimukset täyttyvät.

1.2.3 Tasaisen nopeuden testausmenetelmä

1.2.3.1 Ajoneuvo on asennettava alustadynamometriin. Jäljempänä tarkoitetut osan tyyppihyväksynnän perusteet on täytettävä, kun alustadynamometrin ottaman teho vaihtelee portaattomasti suurimmasta tehosta Pmax arvoon 0,2 Pmax. Ajoneuvon suurin nopeus mitataan koko edellä mainitulla tehoalueella. Ajoneuvon suurin nopeus määritetään tällä alueella. Testi ja edellä tarkoitetut mittaukset on suoritettava viisi kertaa.

1.2.3.2 Testitulosta pidetään tyydyttävänä, jos edellä olevan 1.1.5.2 kohdan ja sen alakohtien vaatimukset täyttyvät.

1.3 TESTI MOOTTORIN TESTIPENKISSÄ

Tätä testimenetelmää voidaan käyttää vain, kun hakija voi tutkimuslaitoksen hyväksymällä tavalla osoittaa, että tämä menetelmä vastaa testausta radalla.

2. KESTÄVYYSTESTI

Nopeudenrajoitustoiminto / säädettävä nopeudenrajoitustoiminto tai nopeudenrajoitin / säädettävä nopeudenrajoitin, tilanteen mukaan, on toimitettava jäljempänä kuvailtuun kestävyystestiin. Testiä ei kuitenkaan tarvitse suorittaa, jos hakija osoittaa materiaalien olevan vastustuskykyisiä vanhenemisen vaikutuksille.

2.1 Laitetta kokeillaan penkissä tiettyjen toimintakiertojen ajan jäljitellen sellaista suuntaa ja liikettä, jotka olisivat laitteelle ominaisia ajoneuvossa.

2.2 Toimintakiertoa ylläpidetään valmistajan toimittaman ohjausjärjestelmän avulla. Toimintakierron kaavio on annettu alla: t0 – t1, t2 – t3, t4 – t5, t6 – t7: tämän toiminnan suorittamiseen kulunut aika t1 – t2 = 2 sekuntia t3 – t4 = 1 sekunti t5 – t6 = 2 sekuntia t7 – t8 = 1 sekunti Seuraavassa on määritelty viisi vakauttamistapaa. Hyväksyttävää tyyppiä olevat nopeudenrajoittimen / säädettävän nopeudenrajoittimen näytteet on toimitettava vakautettavaksi seuraavan taulukon mukaisesti:



1. laite 2. laite 3. laite 4. laite Vakauttaminen 1 X Vakauttaminen 2 X Vakauttaminen 3 X Vakauttaminen 4 X Vakauttaminen 5 X 2.2.1 Vakauttaminen 1: testit huoneenlämpötilassa (20 °C ± 2 °C) Työkiertojen lukumäärä: 50 000 2.2.2 Vakauttaminen 2: testit korkeissa lämpötiloissa. 2.2.2.1 Elektroniset osat Osia on pidettävä työkierrossa ilmastokammiossa. Lämpötila 65 °C ± 5 °C ylläpidetään työkiertojen ajan. Työkiertojen lukumäärä: 12 500 . 2.2.2.2 Mekaaniset osat Osia on pidettävä työkierrossa ilmastokammiossa. Lämpötilaa 100 °C ± 5 °C ylläpidetään työkiertojen ajan. Työkiertojen lukumäärä: 12 500 . 2.2.3 Vakauttaminen 3: testi matalassa lämpötilassa. Vakauttamisessa 2 käytettävässä ilmastokammiossa lämpötila –20 °C ± 5 °C ylläpidetään työkiertojen ajan. Työkiertojen lukumäärä: 12 500 . 2.2.4 Vakauttaminen 4: testi suolapitoisessa sumussa. (Tämä vakauttaminen tehdään vain tieympäristölle altistuville osille.) Laitteen työkiertoja on ylläpidettävä suolatussa ilmastokammiossa. Natriumkloridipitoisuus on 5 % ja ilmastokammion sisälämpötila on 35 °C ± 2 °C. Työkiertojen lukumäärä: 12 500 . 2.2.5 Vakauttaminen 5: tärinätesti 2.2.5.1 Nopeudenrajoitin / säädettävä nopeudenrajoitin asennetaan kuten asennettaessa ajoneuvoon. 2.2.5.2 Sinimuotoista tärinää on kohdistettava kolmessa tasossa. Logaritmisen pyyhkäisyn on oltava yksi oktaavi minuutissa. 2.2.5.2.1 Ensimmäinen testi: taajuusalue 10–24 Hz, amplitudi ±2 mm. 2.2.5.2.2 Toinen testi: taajuusalue 24–1 000 Hz alustaan ja ohjaamoon asennetuille teknisille yksiköille; kiihtyvyys: 2,5 g. Moottoriin asennetuille teknisille yksiköille, kiihtyvyys: 5 g.

2.3. KESTÄVYYSTESTIEN TYYPPIHYVÄKSYNNÄN PERUSTEET 2.3.1 Kestävyystestien lopussa laite ei saa olla heikentynyt asetusnopeuden osalta. 2.3.2 Jos laite rikkoontuu kestävyystestien aikana, voidaan toinen laite toimittaa valmistajan pyynnöstä kyseisiin kestävyystesteihin.









LIITE 6

SÄÄDETTÄVÄN NOPEUDENRAJOITTIMEN TESTIT JA SUORITUSKYKYVAATIMUKSET

1. SÄÄDETTÄVÄN NOPEUDENRAJOITUSJÄRJESTELMÄN TESTIT

1.1 Ajoneuvon esivalmistelut

1.1.1 Hyväksyttävää ajoneuvotyyppiä edustava ajoneuvo tai hyväksyttävää säädettävää nopeudenrajoitinta edustava laite on toimitettava tutkimuslaitokselle. 1.1.1.1 Valmistaja asentaa hyväksyttäväksi esitetyn säädettävän nopeudenrajoittimen ajoneuvoon, joka edustaa tyyppiä, johon laite on tarkoitettu.

1.1.2 Testiajoneuvon moottorin säätöjen, erityisesti polttoaineen syötön (kaasutin- tai ruiskutusjärjestelmä), on oltava ajoneuvon valmistajan vaatimusten mukaisia.

1.1.3 Renkaiden asennus ja paineistus on suoritettava ajoneuvon valmistajan määrittelemällä tavalla.

1.1.4 Ajoneuvon massan on oltava valmistajan ilmoittama kuormittamaton vähimmäismassa.

1.2 Testiradan ominaisuudet

1.2.1 Testiradan on sovelluttava vakionopeuden ylläpitoon eikä siinä saa olla epätasaisuuksia. Kaltevuus saa olla enintään 2 prosenttia.

1.2.2 Testiradalla ei saa olla seisovaa vettä, lunta tai jäätä.

1.3 Ilmasto-olosuhteet

1.3.1 Tuulen keskinopeuden on oltava alle 6 m/s vähintään yhden metrin korkeudella maasta mitattuna eikä nopeus saa puuskissa ylittää 10 m/s.

1.4 Testi, joka koskee kuljettajan saamaa tietoa nopeuden Vsääd ylittymisestä

1.4.1 Arvon Vsääd ylittymiseen tarvittava kaasupolkimen polkaisu (mainittu 5.2.5.4.1 ja 21.2.5.4.1 kohdassa) suoritetaan, kun ajoneuvo ajaa nopeudella, joka on 10 km/h alle arvon Vsääd.

1.4.2 Ajoneuvo kiihdytetään nopeuteen, joka on vähintään 10 km/h enemmän kuin arvo Vsääd.

1.4.3 Nopeus ylläpidetään vähintään 30 sekunnin ajan.

1.4.4 Ajoneuvon hetkellinen nopeus tallennetaan testin aikana ja mitataan ±1 prosentin tarkkuudella.

1.4.5 Testejä pidetään hyväksyttävinä, jos seuraavat edellytykset täyttyvät: 1.4.5.1 Kuljettaja saa varoituksen, kun ajoneuvon todellinen nopeus ylittää arvon Vsääd yli 3 km:llä/h. 1.4.5.2 Kuljettaja saa tiedon koko sen ajan, kun arvo Vsääd ylittyy yli 3 km:llä/h.

1.5 Säädettävän nopeudenrajoitustoiminnon / nopeudenrajoittimen testi

1.5.1 Kun säädettävä nopeudenrajoitustoiminto / nopeudenrajoitin on pois päältä, tekninen tutkimuslaitos mittaa valittua testinopeutta Vsääd varten valittujen jokaisen välityssuhteen osalta voiman, joka tarvitaan kaasupolkimen painamiseen, jotta saadaan ylläpidettyä Vsääd ja nopeus (Vsääd*), joka on 20 prosenttia tai 20 km/h (sen mukaan, kumpi on suurempi) enemmän kuin Vsääd.

1.5.2 Kun säädettävä nopeudenrajoitustoiminto / nopeudenrajoitin on päällä ja asetettu arvoon Vsääd, ajoneuvoa ajetaan nopeudella, joka on 10 km/h alle arvon Vsääd. Sen jälkeen ajoneuvoa kiihdytetään lisäämällä kaasuttimeen kohdistuvaa voimaa 1 s ± 0,2 s:n ajan, kunnes saavutetaan nopeus Vsääd*. Kaasuttimeen kohdistuvaa painetta ylläpidetään sen jälkeen vähintään 30 sekunnin ajan, kun ajoneuvon nopeus on ensin vakiintunut.

1.5.3 Ajoneuvon hetkellinen nopeus tallennetaan testin aikana nopeus/aika-käyrän määrittelemiseksi säädettävän nopeudenrajoitustoiminnon / nopeudenrajoittimen toiminnan ajan, tilanteen mukaan. Nopeus on mitattava tarkkuudella ±1 prosenttia. Ajan mittaustarkkuuden on oltava alle 0,1 s.

1.5.4 Testejä pidetään hyväksyttävinä, jos seuraavat edellytykset täyttyvät: 1.5.4.1 Ajoneuvon saavuttama vakiintunut nopeus (Vvak) ei ylitä säädettyä nopeutta Vsääd enempää kuin 3 km/h. 1.5.4.1.1 Kun vakiintunut nopeus Vvak saavutetaan ensimmäisen kerran, 1.5.4.1.1.1 Vmax ei saa ylittää arvoa Vvak enempää kuin 5 prosentilla; 1.5.4.1.1.2 nopeuden muutosvauhti ei saa ylittää 0,5 m/s2 mitattuna vähintään 0,1 s:n aikana; ▼M1 1.5.4.1.1.3 jäljempänä 1.5.4.1.2 kohdassa määritellyt vakiintuneen nopeuden edellytykset saavutetaan 10 s:n kuluessa siitä, kun Vvak ensimmäisen kerran saavutetaan. ▼B 1.5.4.1.2 Kun vakiintunut nopeuden ohjaus on saavutettu, ▼M1 1.5.4.1.2.1 nopeus ei saa poiketa nopeudesta Vvak enempää kuin 3 km/h; ▼B 1.5.4.1.2.2 nopeuden muutosvauhti ei saa ylittää 0,2 m/s2 mitattuna vähintään 0,1 s:n aikana; 1.5.4.1.2.3 vakiintunut nopeus (Vvak) on keskimääräinen nopeus laskettuna vähintään 20 s:n aikana alkaen 10 s:n kuluttua siitä, kun Vvak ensimmäisen kerran saavutetaan. 1.5.4.1.3 Kiihdytystestit on suoritettava ja tyyppihyväksynnän perusteet tarkastettava kullakin välityssuhteella, joka sallii teoriassa nopeuden Vsääd* saavuttamisen.